
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 201
                                                               30 septembrie 2025
privind vânzarea de locuinţe construite din fondurile statului şi din fondurile unităţilor economice sau bugetare de stat și mandatarea societății Apă Termic Transport S.A. pentru efectuarea demersurilor în vederea finalizării vânzării de locuinţe, în baza Decretului - Lege nr. 61/1990
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 28.583/10.09.2025 şi la Consiliul Local Sighișoara cu nr. 29.946/24.09.2025, de referatul de aprobare, înregistrat cu nr. 28.582/10.09.2025, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare;

Având în vedere prevederile Hotărârii Consiliului Local Sighişoara nr. 9/1998 privind înfiinţarea societății Apă Termic Transport S.A.;

Având în vedere prevederile Hotărârii Consiliului Local Sighișoara nr. 126/30.05.2023 privind aprobarea delegării gestiunii activităților de administrare a fondului locativ și spații cu altă destinație decât locuință aflate în domeniul privat al Municipiului Sighișoara și în domeniul privat al statului;

Ținând cont de prevederile contractului de delegare a gestiunii serviciului public de administrare a fondului locativ şi spaţii cu altă destinaţie decât locuinţă aflate în domeniul privat al Municipiului Sighişoara şi în domeniul privat al statului, înregistrat la Municipiul Sighişoara cu nr. 20.284/08.06.2023, iar la S.C. Apă Termic Transport S.A. cu nr. 1.297/08.06.2023, aprobat prin Hotărârea Consiliului Local Sighișoara nr. 126/30.05.2023; 

Având în vedere că acestui operator de servicii publice, respectiv societatea Apă Termic Transport S.A., i-a fost încredinţată în continuare gestiunea serviciului public de administrare a fondului locativ și spații cu altă destinație decât locuință aflate în domeniul privat al Municipiului Sighișoara și în domeniul privat al statului, societate având ca acționar unic, Consiliul Local al Municipiului Sighișoara, societate care asigură prestarea și a altor servicii și activități din sfera serviciilor publice;

Văzând și prevederile art. 18 alin. (1) din Regulamentul serviciului public de administrare a fondului locativ și spații cu altă destinație decât locuință aflate în domeniul privat al Municipiului Sighișoara și în domeniul privat al statului, aprobat prin Hotărârea Consiliului Local Sighișoara nr. 126/30.05.2023; 

 Având în vedere prevederile Legii nr. 85/1992 privind vânzarea de locuinţe şi spaţii cu altă destinaţie construite din fondurile statului şi din fondurile unităţilor economice sau bugetare de stat, republicată, cu modificările şi completările ulterioare;

Luând în considerare prevederile Decretului - Lege nr. 61/1990 privind vânzarea de locuinţe construite din fondurile statului către populaţie, cu modificările și completările ulterioare;

Având în vedere dispoziţiile din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

Având în vedere solicitările de cumpărare a imobilelor – locuințe, formulate în baza Decretului - Lege nr. 61/1990, de chiriași, titulari ai contractelor de închiriere;
Având în vedere Raportul de specialitate cu nr. 1.778/09.09.2025, al S.C. Apă Termic Transport S.A., înregistrat la Municipiul Sighişoara cu nr. 28.581/10.09.2025, cu propunerea de aprobare a vânzării de locuinţe construite din fondurile statului şi din fondurile unităţilor economice sau bugetare de stat și mandatarea societății Apă Termic Transport S.A. pentru efectuarea demersurilor în vederea finalizării vânzării de locuinţe, în baza Decretului - Lege nr. 61/1990;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. “a” şi lit. “c”, alin. (3) lit. “d”, alin. (6) lit. “b”, alin. (7) lit. “q”, alin. (14), art. 139 alin. (2) și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

  H O T Ă R Ă Ş T E:

Art. 1. Se aprobă vânzarea apartamentului nr. 26, situat în Municipiul Sighișoara, str. Dumbravei, nr. 2, județ Mureș, înscris în Cartea Funciară nr. 50079-C1-U63 Sighișoara, având număr cadastral/nr. top.: 3317/3/XXVI, către doamna Segărceanu Roxana - Maria și soțul, domnul Segărceanu Ionuț - Alexandru, apartament pe care îl dețin și în prezent, conform contractului de închiriere nr. 934/09.05.1999, așa cum a fost modificat și completat prin actele adiționale încheiate.
Art. 2. Se aprobă vânzarea apartamentului nr. 10, situat în Municipiul Sighișoara, str. Clujului, nr. 2A, județ Mureș, înscris în Cartea Funciară nr. 60072-C1-U10 Sighișoara, având număr cadastral/nr. top.: f.nr., top/C1/X, către domnul Simion Nicolae și soția, doamna Simion Corina - Catița, apartament pe care îl dețin și în prezent, conform contractului de închiriere nr. 322/15.10.2024.

Art. 3. Se aprobă vânzarea apartamentului nr. 3, situat în Municipiul Sighișoara, str. Clujului, nr. 2A, județ Mureș, înscris în Cartea Funciară nr. 60072-C1-U3 Sighișoara, având număr cadastral/nr. top.: f.nr., top/C1/III, către domnul Greu Vasile și soția, doamna Greu Irina - Lenuța, apartament pe care îl dețin și în prezent, conform contractului de închiriere nr. 315/15.10.2024.

Art. 4. (1) Prețul de vânzare al apartamentelor va fi stabilit de către un evaluator atestat/certificat A.N.E.V.A.R., în baza unui raport de evaluare și avându-se în vedere prevederile legale în vigoare.

(2) Prețul de vânzare stabilit în conformitate cu alineatul precedent este valabil 3 luni de la data întocmirii raportului de evaluare.

Art. 5. Se împuternicește societatea Apă Termic Transport S.A., operator de servicii publice, căreia i-a fost încredinţată în continuare gestiunea serviciului public de administrare a fondului locativ și spații cu altă destinație decât locuință aflate în domeniul privat al Municipiului Sighișoara și în domeniul privat al statului, având ca acționar unic, Consiliul Local al Municipiului Sighișoara, societate care asigură prestarea și a altor servicii și activități din sfera serviciilor publice, tocmai pentru aceste motive, în vederea emiterii acordurilor prealabile pentru actualizarea cărților funciare, respectiv de apartamentare, unificare ori dezmembrare sau orice altă operațiune de carte funciară necesară în scopul finalizării vânzării imobilelor cu destinaţia de locuinţe, în baza Decretului - Lege nr. 61/1990, aflate în administrarea societății, conform contractului de delegare a gestiunii serviciului public de administrare a fondului locativ şi spaţii cu altă destinaţie decât locuinţă aflate în domeniul privat al Municipiului Sighişoara şi în domeniul privat al statului, înregistrat la Municipiul Sighişoara cu nr. 20.284/08.06.2023, iar la societatea Apă Termic Transport S.A. cu nr. 1.297/08.06.2023.

Art. 6. Se împuternicește societatea Apă Termic Transport S.A. în vederea semnării tuturor cererilor și actelor necesare în scopul finalizării vânzării imobilelor cu destinaţia de locuinţe, în baza Decretului - Lege nr. 61/1990, aflate în administrarea societății, conform contractului de delegare a gestiunii serviciului public de administrare a fondului locativ şi spaţii cu altă destinaţie decât locuinţă aflate în domeniul privat al Municipiului Sighişoara şi în domeniul privat al statului, înregistrat la Municipiul Sighişoara cu nr. 20.284/08.06.2023, iar la societatea Apă Termic Transport S.A. cu nr. 1.297/08.06.2023.

Art. 7. Acordul prealabil se emite în baza cererii adresate societății Apă Termic Transport S.A., de către persoana interesată.

Art. 8. (1) Cererea privind operațiunea de carte funciară se întocmește după obținerea acordului prealabil și în condițiile arătate în acesta.

(2) Toate costurile aferente operațiunii de carte funciară cad în sarcina persoanei interesate, inclusiv costurile privind întocmirea documentației necesare.
Art. 9. Societatea Apă Termic Transport S.A. are obligația de a urmări stadiul cererilor și de a întreprinde orice măsuri necesare în vederea finalizării în bune condiții a vânzărilor de imobile.

Art. 10. Se mandatează societatea Apă Termic Transport S.A. pentru efectuarea demersurilor legale care se impun şi pentru semnarea tuturor documentelor necesare vânzării apartamentelor, în condițiile prevederilor legale și a prezentei hotărâri.

Art. 11. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara și reprezentanţii societății Apă Termic Transport S.A. 

Art. 12. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judetului Mureş şi se va aduce la cunoștinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

     Grecu Andrei - Victor                          
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  3 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  6 ex. S.C. Apă Termic Transport S.A.

17 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 201/30.09.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


